Asmeskel yellan gar talɣiwin-a deg uswir amsislan, amawalan, deg uswir amsisalan yeɣli imesli [ɛ] deg awal amiruf, deg taddart-a imezdaɣ-is ur ssenṭaqen ara imesli-a, ma yella deg uswir amawalan yella umgired deg uẓar gar wawalen-a, deg taddart n Bezzit nufa ssemrasen awal bururu unti-is tabururut, asget-is ibururuten, aẓar-is BR (J. M. DALLET, 1982 : 39) deg snat n tuddrin nniḍen ismawen i ssemrasen sɛan yiwen uẓar MƐRF, unti-is tamiɛruft ; awal-a nufa yesɛa snat n talɣiwin n usget imiɛraf/imiɛrifen (K.BOUAMARA, 2010 : 303).